Diari Oficial de la Generalitat Valenciana


Sumari del DOGV 6794, del 12-06-2012 (2012/5632)

RESOLUCIÓ de 22 de maig de 2012, de la Conselleria d'Educació, Formació i Ocupació, per la qual s'atribuïx la denominació específica de Pla de Nadal a l'Institut d'Educació Secundària de Riba-roja de Túria.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5632


Data del document
:   22-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 22 de maig de 2012, de la Conselleria d'Educació, Formació i Ocupació, per la qual s'atribuïx la denominació específica de Pla de Nadal a l'Institut d'Educació Secundària de Riba-roja de Túria. [2012/5632]  
El Consell Escolar de l'Institut d'Educació Secundària de Riba-roja de Túria, en la sessió celebrada l'1 de febrer de 2012, a proposta del claustre de professors va aprovar sol·licitar per al mencionat centre la denominació específica d'IES Pla de Nadal.  
Esta proposta va ser aprovada pel Consell Escolar Municipal de l'Ajuntament de Riba-roja de Túria en sessió celebrada el dia 13 de març de 2012 i disposa, a més, de l'informe favorable de la Inspecció Educativa de la Direcció Territorial d'Educació, Formació i Treball de València de 23 d'abril de 2012.  
La denominació proposada es referix a un jaciment visigot en una partida del municipi de Riba-roja de Túria denominada Pla de Nadal, descobert en 1970, on afloren les restes d'una basílica de grans dimensions datada en el segle VII. En les diferents campanyes arqueològiques de 1981 a 1985 es va excavar una àrea de 500 metres quadrats i es van trobar restes de cendres, pedres i fustes calcinades, que fa pensar que un incendi va destruir la construcció.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
  
L'article 3.3 de l'esmentat reglament establix que no podran existir en el mateix municipi centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana ha certificat el dia 17 de maig de 2012 que no figura inscrit cap centre en eixa localitat amb la dita denominació.  
  
Vista la proposta del director general d'Ordenació i Centres Docents de 17 de maig de 2012 i de conformitat amb esta, i en exercici dels atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel que s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Concedir la denominació específica de Pla de Nadal a l'Institut d'Educació Secundària de Riba-roja de Túria, codi 50617500.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
  
Quart   
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant el secretari autonòmic d'Educació de la Conselleria d'Educació, Formació i Ocupació en el termini d'un mes a comptar de l'endemà de la seua publicació.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 22 de maig de 2012.- La consellera d'Educació, Formació i Ocupació, p. d. (R 22.06.2010, DOCV núm. 6301, d'01.07.2010), el secretari autonòmic d'Educació: Rafael Carbonell Peris.